**Henri Hietala** (s. 7. tammikuuta 2001 Hamina) on suomalainen jääkiekkopuolustaja, joka edustaa SM-liigajoukkue Saimaan Palloa.

Ura
---

Hietala on Haminan Kiekkoympyrät -80:n kasvatti. Hän siirtyi juniorina sittemmin Kotkan Titaaneihin, josta Hietala siirtyi edelleen C-juniori-ikäisenä Saimaan Palloon. Hän oli kaudella 2016–2017 C-nuorten SM-sarjassa joukkueensa tehokkain puolustaja Reko Ristolan kanssa tehoilla 2+9=11. Kaudeksi 2017–2018 Hietala siirtyi Pelicansiin, jossa suurin osa hänen kaudestaan eteni seuran B2-nuorissa.

Kaudeksi 2018–2019 Hietala palasi Saimaan Palloon ja hän siirtyi seuran B-nuoriin. Kaudella 2019–2020 Hietala debytoi SM-liigassa, jossa hän pelasi neljä runkosarjaottelua ilman tehopisteitä. Hietala teki liigadebyyttinsä 4. maaliskuuta 2020 Hämeenlinnan Pallokerhoa vastaan. Hänet merkittiin SaiPan kolmospuolustajapariin Jimi Jalosen viereen. Hietala sai ottelussa jääaikaa 3.30 minuuttia. Kauden 2020–2021 hän pelasi kokonaan SaiPan U20-joukkueessa.

Myös kauden 2021–2022 Hietala aloitti SaiPan U20-joukkueessa, mutta hän nousi kauden edetessä myös SM-liigajoukkueen vahvuuteen. Hietala avasi maalitilinsä liigassa heti kahdella osumalla kauden yhdeksännessä ottelussaan 28. tammikuuta 2022 vieraissa Porin Ässiä vastaan. Markku Tähtinen valitsi hänet ottelun Alumnien tähtien ykköstähdeksi. Loppukaudella Hietala vakiinnutti paikkansa SM-liigassa, jossa hän pelasi kaikkiaan 25 runkosarjaottelua tehopistein 3+3=6. Helmikuussa 2022 Hietala teki SaiPan kanssa kaksivuotisen SM-liigasopimuksen. Kaudella 2022–2023 hän pelasi SM-liigassa 25 runkosarjaottelua tehopistein 1+1=2. Hietala pelasi miesten pelejä myös lainalla Mestis-joukkue Imatran Ketterässä kahdeksan runkosarjaottelua tehden yhden syöttöpisteen.

Yksityiselämä
-------------

Hietalan pikkuveli Niklas Hotti pelaa hyökkääjänä SaiPan ja Ketterän yhdistetyssä U18-joukkuessa. Henri Hietalan isoisä Pertti pelasi koripalloa ja oli SM-sarjan paras korintekijä kaudella 1967–1968.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2019–2020 | SaiPa | A-SM | 48 | 1 | 5 | 6 | 32 | – | – | – | – | – |
|  | SaiPa | SM-liiga | 4 | 0 | 0 | 0 | 0 | – | – | – | – | – |
| 2020–2021 | SaiPa | U20-SM | 29 | 3 | 4 | 7 | 26 | – | – | – | – | – |
| 2021–2022 | SaiPa | U20-SM | 29 | 3 | 6 | 9 | 20 | – | – | – | – | – |
|  | SaiPa | SM-liiga | 25 | 3 | 3 | 6 | 14 | – | – | – | – | – |
| 2022–2023 | SaiPa | U20-SM | 12 | 1 | 2 | 3 | 30 | – | – | – | – | – |
|  | SaiPa | SM-liiga | 25 | 1 | 1 | 2 | 33 | – | – | – | – | – |
|  | Ketterä | Mestis | 8 | 0 | 1 | 1 | 10 | – | – | – | – | – |
| 2023–2024 | SaiPa | SM-liiga | 31 | 0 | 0 | 0 | 16 | – | – | – | – | – |
| 4 kautta | yhteensä | SM-liiga | 84 | 4 | 4 | 8 | 63 | – | – | – | – | – |
| 1 kausi | yhteensä | Mestis | 8 | 0 | 1 | 1 | 10 | – | – | – | – | – |

Lähteet
-------

* Henri Hietala The Internet Hockey Databasessa (englanniksi)
* Henri Hietala Eurohockey-sivustolla (englanniksi)
* Henri Hietala *Elite Prospects*. Everysport Media Group AB.  (englanniksi)

### Viitteet

1. 1 2  Tilastot - Henri Hietala *liiga.fi*. Jääkiekon SM-liiga Oy. Viitattu 14.3.2024.
2. 1 2 3 4  Henri Hietala *Elite Prospects*. Everysport Media Group AB.  (englanniksi)
3. ↑  Elite Prospects - SaiPa U16 *eliteprospects.com*. Everysport Media Group AB. Viitattu 4.3.2020. (englanniksi)
4. ↑  Saipa - HPK, 4.3.2020 *liiga.fi*.  4.3.2020. Jääkiekon SM-liiga Oy. Viitattu 4.3.2020.
5. ↑  Saipa - HPK, 4.3.2020 *liiga.fi*.  4.3.2020. Jääkiekon SM-liiga Oy. Viitattu 4.3.2020.
6. ↑  Ässät - Saipa, 28.1.2022 *liiga.fi*.  28.1.2022. Jääkiekon SM-liiga Oy. Viitattu 31.1.2022.
7. ↑  Puolustaja Henri Hietalalle kahden vuoden jatkosopimus *saipa.fi*.  18.2.2022. Liiga-SaiPa Oy. Viitattu 19.2.2022.
8. ↑  Niklas Hotti *Elite Prospects*. Everysport Media Group AB.  (englanniksi)
9. ↑  Kouvot 2021-2022 *Koripallo.com*.  14.10.2021. Viitattu 22.1.2022.

SaiPa – SM-liiga
1 Hiltunen |
6 Airola |
7 Rajaniemi |
10 Kivenmäki |
11 Karvinen |
12 Laakso |
15 Lohisalo |
19 Tiihonen |
21 Appelgren (**A**) |
22 Aho |
22 Loukkojärvi |
26 Ruusunen |
28 Niemelä (**A**) |
30 Piiroinen |
31 Kiviaho |
33 Vuorinen |
35 Varis |
39 Ojantakanen |
46 Kiukas |
51 Kalapudas |
55 Trejbal |
57 Hokkanen |
62 Tauslahti |
70 Naukkarinen |
71 Siikonen (**C**) |
74 Tammela |
77 Hietala |
80 Vainikainen (**A**) |
82 Lapid |
90 Lipiäinen |
-- Gabriel  

Valmentajat Hämäläinen – Immonen – Goldberg – Ore – Ropo – Kadera